钦定古今图书集成/理学汇编/学行典/第254卷 > 蔡文淯
## 钦定古今图书集成/理学汇编/学行典/第254卷 > 蔡文淯

按《金谿县志》：蔡文淯，王二存，长女子也。幼颖异，年甫
十三，应童子试，郡侯苏阅三奇首拔，以冠六邑。乡绅
默吾李愈大奇之，而以长孙讳大觉之姊妻焉。六试
棘围，三登乙榜。族有贫卖妻者，淯检囊中无所有，将
居肆鬻之，以全其偶。族与邻哄淯曰：“邻好不可伤也。”
代出金修睦焉。值途有遗金，淯偶拾之，必密访全还，
行谊笃挚类如此。子筮亨，邑庠生。